[ca] Des del seu origen, la publicitat ha tingut com a objectiu principal persuadir a consumidors potencials amb la finalitat que adquireixin un producte o contractin un servei. Amb l'arribada d'Internet i de les xarxes socials, la publicitat s'ha infiltrat a la vida diària amb diferents formats i estratègies. Com a docents, ens trobem a les aules amb joves que estan envoltats de publicitat i que són consumidors d'aquesta. Per aquesta raó, considerem que, a la formació integral del nostre alumnat, s'hauria d'incorporar l'educació en publicitat per donar a conèixer el món publicitari, per generar un compromís ètic amb el medi ambient, per desenvolupar l'esperit crític a fi d'evitar la manipulació i per promoure conductes responsables enfront del consumisme. Es fa necessari que els joves prenguin consciència dels missatges publicitaris que els hi arriben; per tant, se'ls ha d'oferir l'oportunitat de desenvolupar un treball en i des de la publicitat a les aules de secundària. Educar en publicitat comporta el coneixement de la realitat publicitària i el desenvolupament d'hàbits i actituds orientades a un consum respectuós i responsable amb la societat i el món que ens envolta. És a dir, unir el saber i la conducta davant el fenomen publicitari. L'objectiu d'aquest treball és oferir al professorat un repositori en línia que conté un conjunt d'activitats agrupades en cinc tallers per ajudar l'alumnat de secundària a prendre consciència d'un consum responsable de la publicitat. Es tracta, doncs, de contribuir, mitjançant la nostra tasca docent, a formar consumidors actius, a promoure determinats valors i ajudar l'alumnat a adoptar una mirada crítica, activa i reflexiva envers la publicitat.

[en] Since its conception, the main goal of advertising has been to persuade potential consumers to purchase a product or hire a service. With the advent of the Internet and social media, advertising has entered into people's everyday lives through multiples formats and strategies. As teachers, we encounter youngsters who are surrounded by advertising and who consume it. Therefore, we believe that a comprehensive training of our students should incorporate the topic of advertising, so as to raise awareness of the advertising world, while fostering an ethical commitment to the environment, developing a critical spirit in order to avoid manipulation and boosting responsible behaviour in detriment to consumerism. In light of this situation, there is a clear need for young people to become aware of marketing messages with which they are impacted, offering them the opportunity to develop a critical view from and within advertising at secondary schools' classrooms. Educating in advertising involves acknowledging its reality and the development of practices and attitudes for a respectful consumption towards society and the environment. That is, merging knowledge and behaviour towards the advertising phenomenon. This project aims at offering teachers an online repository that contains a set of activities grouped into five workshops, so as to help secondary school students become aware of the responsible consumption of advertising. That is to say, educating active consumers, promoting certain values and adopting a critical, active and reflective approach towards advertising.